  Анжелика Тихонова корреспондент Удмуртиын литератураез кылысь кылэ берыктонъя «Перевод в поле многоязычия» XI улосвылкуспо вожвылъяськонэ ужъёсты кутыны кутскизы. Со сярысь элькунысь йӧскалык лыдӟетъюртлэн пресс-службаез ивортӥз. Конкурсэ Приволжск федерал округысь пиналъёс но егитъёс пыриськыны быгато. Соосты арлыдзыя кык группалы люкозы: 7-9 классъёсын дышетскисьёс но 10-11 классъёсын но шор ёзо ӧнер дышетсконниосысь студентъёс. Вожвылъяськонлэн куинь люкетэз луоз. Нырысетӥяз англи, немец, француз, удмурт кылъёсысь чеберлыко текстэз ӟуч кылэ берыктыны кулэ. Пыриськисьёс радъясьёсын ӵектэм текстъёс пӧлысь арлыдъя группазылы тупасьсэ бырйыса берыктоно луозы. Ужъёсты нимысьтыз формая гожтэм куриськонэн валче 2021-тӥ арын 15-тӥ толшорозь litin@unatlib.org.ru электрон почтае «Перевод в поле многоязычия» шуыса пусйыса келяно. Конкурслэн куронъёсыныз, куриськон гожтыны формаен но текстъёсын Удмуртиысь йӧскалык лыдӟетъюртлэн нимлыко  тодматскыны луэ. Йылпумъянъёс 2021-тӥ арын 7-тӥ тулыспалэ лэсьтозы. Таукаронъёсты но дипломъёсты вожвылъяськонлэн куинь люкетэз ик йылпумъяськем бере куарусён толэзь ӵоже электрон почтаосы келялозы. Конкурслэн кыкетӥ но куинетӥ люкетъёсыз сярысь нимысьтыз ялозы Вожвылъяськонэз Удмуртиысь йӧскалык лыдӟетъюрт но Дышетонэз азинтонъя институт радъяло.  Тегъёс: Лулчеберет Дышетон Литература нылпиос Удмуртия ПФО вожвылъяськон Йӧскалыклыдӟетъюрт  